Dohyō

**Dohyō** (土俵, lapali lo bahasa Japangi: [doçoː]) yito tambati poyitoheliyo pertandingan sumo, biyasaliyo lilongo wolo diyameter 4,55 meteri (15 kaki), bilatasinyaliyo lo låto pale mohengu, uweewo tambu-tambula to huta wawu uweewo longgu-longgu to tudu lo huta. To delomo turnamen profesional resmi (honbasho), dohyō popodutuwoliyo to yitaato panggung persegi pilohutu lonto huta liyatu langgatiyo 66 cm (26 inci) wawu tanggaliyo 6,7 m (22 kaki).

## Kontruksi lo Dohyō

Wonu moyitohu pertandingan sumo profesional, dohyō bonguloliyo to'u diipo turnamen pohutuwolo. Taa momongo dohyō botiya tangguliyo yobidashi (taa modaha ring). Proses momongu dohyō wolo pilakasiliyo langgato 66 sentimeter (26 inci) biyasaliyo lapato sambe tolo huyi, pohutuwoliyo wolo pilakasi tradisional. 

Huta liyatu u pomake biyasa hehamaliyo mayi monto Dutula Arakawa to Prefektur Saitama. Dabo sababu urbanisasi maa yilumayi'o, huta liyatu lonto Prefektur Ibaraki debo maa hepomakeliyo. Tudu lo dohyō botiye he tambulaliyo lo hungayo. Dohyō lopatoliyo wonu maa yilapato turnamen, wawu odelo to turnamen Nagoya, putu-putu lo dohyō hepohamawa lo tawu pohutu limongoliyo suvenir.

Diameter ring lo dohyō yito 15 shaku (4,55 meteri) diluhenga lonto 13 shaku (3,94 meteri meyalo 13 u'ato) to taawunu 1931. Bal lo låto pale mohengo (tawara (俵)) lowali ring ukurangi sepertiga tu'udu standar wawu uweewo hetambula to huta liyato lo dohyō. Wopato tawara dilutu to bulemengo gaarisi lo lilongo to wopato mato lo dupoto, utiye hetanggulaliyo bal istimewa (tokudawara). Bungaliyo utiye hepohimaliyo didi alihu diila motaluwata'o, wonu turnamen pohutuwolo to huta bu'a-bu'adu. Sa'ati botiya, pegulat taa maa otuludeliyo ode diluwari lo ring, maa motitongga lo u'atiyo to tala tuwawu lo ponto'a botiya alihu mowali motahangi u hewuntudu lo baliliyo.

## Dohyō matsuri
Wonu dohyō maa yilapato bilongu, maa pohutuliyo upacara dohyō matsuri (upacara hu'alimo). Dohyō matsuri botiya tilumula mayi le Yoshida Zenzaemon to jaman lo Edo. Ngongala'a le Yoshida botiya ngongala'a lo gyōji taa masahuru.
Upacara botiya patujuliyo mopo'oberesi dohyō, wawu moloduwo kami (dewa Shinto) momilohe taa hepoyitohe sumo. Tategyōji (wasit uda'a) wolo gyōji dulota taa mopona'o lo upacara botiya. Tategyōji maa modu'a ode salamati lo pegulat taa moyitohu sumo. To huungo dohyō, pilohutuwaliyo huwanga tuwawu tambati lo tategyōji mopodutu kacang torreya, kastanye mohengu, watingo, tapu lo pale maa yilulowa,  garam, polawuto mohengu, wawu kombu (hu'oyoto deheto]]

Tategyoji lapata'o maa moluwanga sake ode huwango, wawu ngoolo tambati uweewo to tili lo dohyō. Yobidashi taa molambula huwanga botiya wawu labito sake maa taya-tayaduliyo ode tawu taa hehadiriya. To pulito upacara, mongo yobidashi maa molumula prosesi lo hantalo taiko u hetanggulala fure-daiko. Prosesi botiya moheliliya po'otolu to dohyō, lapata'o maa mopoturusi ode dalala da'a mongunggumo turnamen maa tumulaliyo.

To pulito turenamen, gyōji maa popola'oliyo ode hulungo lo pegulat taa moopa lenggotaliyo, lowali tuwoto mopolahu lo kami (dewa Shinto) wawu turnamen maa yilapato secara resmi.

## Gambari

File:土俵 (25256220600).jpg|An outdoor *dohyō* in Setagaya, Tokyo.
File:Gamagori City Gamagori Junior High School (2013.05.03) 04.jpg|*Dohyō* at Gamagori Junior High School
File:2019 Dewamoumi training ring.jpg|Training *dohyō* at Dewanoumi stable, note how it is not on a raised platform
File:土俵 2007 (37080600251).jpg|Freshly painted *shikiri-sen* with a mat covering them to protect against the tarp that will be placed over the *dohyō*
File:Interior of Ryogoku Kokugikan suspended ceiling.jpg|Underside of the suspended roof at the Ryōgoku Kokugikan, note the hidden lights. The roof is usually raised up to the ceiling, and only lowered for sumo matches.
File:Demo_Budo_Jkt_2018_Sumo.jpg|Amateur sumo competitions and training may sometimes use pre-built, portable dohyō made of canvas and foam plastic.


## Referensi